**Sigurd Bronger** (født 17. februar 1957) er en norsk kunsthåndverker og smykkedesigner, bosatt på Nesodden. Han arbeider med smykker som gir et overraskende eller humoristisk inntrykk, og som like gjerne kan kalles «bæreinstrumenter – ting som befinner seg mellom smykkekunst, kunst, design og ingeniørarbeid».

> Tingene er avantgardistiske og preget av humor, underfundighet og teknisk briljans […] Han er uovertruffen, en smykkeingeniør. Han finner opp ting, lager smykker man kan fundere over og more seg med.
> 
> 
> Jorunn Veiteberg
> 
> 

> Bronger has translated his passion for machines and instruments in a series of wearable constructions. Constructions in which natural materials (an egg, a sponge) or everyday materials (a sole of a shoe, a light bulb) are attached in meticulous, complex and ingenious ways. This focuses the attention on the materials, creating a new meaning and beauty; making the materials special and precious
> 
> 
> Gallerist Paul Derez
> 
> 

Han er utdannet fra *MTS Vakschool* i Schonhooven, Nederland 1975-79, og arbeidet i Nederland 1980-83. Han var amanuensis ved SHKS 1998-2004. 

Bronger hadde sin første separatutstilling i Kunstnerforbundet i 1990, og har et fast samarbeid med Gallerie Ra i Amsterdam. Han mener selv «at hans internasjonale gjennombrudd kom etter separatutstillingen i Nasjonalmuseet i Stockholm i 2005» Det var en større utstilling på Lillehammer kunstmuseum i 2011.

Han vant David-Andersens designkonkurranse 1987, har fått Kunsthåndverkprisen i 1995, Norges Gullsmedforbunds Designpris i 1996 og 2004 og Jacobprisen i 2010 Han er innkjøpt av Victoria and Albert Museum i London, Het Stedelijk Museum i Amsterdam, Nationalmuseum i Stockholm og Kunstindustrimuseene i Oslo og København. I 2015 mottok han Prins Eugen-medaljen «för framstående konstnärlig gärning».

Litteratur
----------

* Jorunn Veiteberg. «To kunstnarar i grenseland : Liv Blåvarp og Sigurd Bronger» I *Norsk kunstårbok* 1996 ISBN 82-00-37669-9
* *Sigurd Bronger*. Edited by: Rigmor Hovland, Sigurd Bronger. Oslo: Labratorium mechanum, 1998. Parallell tekst på norsk og engelsk. ISBN 82-994386-0-8
* Henning Mortensen. «Å bære tiden, smykker av Sigurd Bronger» I: *Kunsthåndverk*, nr 2, 2000
* Thale Fastvold. «Jazz og hønseegg, innblikk i det Brongerske univers». I: *Kunsthåndverk*, nr 3, 2010
* *Sigurd Bronger : Laboratorium Mechanum*. Contributions by Jorunn Veiteberg mfl. Stuttgart: Arnoldsche Art Publishers, 2011. ISBN 978-38-9790-3456. Til utstillingen «Ballongferd» i Lillehammer kunstmuseum 2011

Referanser
----------

1. ↑   hedendaagsesieraden.nl[Hentet fra Wikidata]
2. ↑  (no) Sigurd Bronger i Store norske leksikon
3. 1 2 3  Dagens Næringsliv, 2011 «Smykkeingeniøren»
4. ↑  sitert etter kulturnett.no[*død lenke*]
5. ↑  kunsthandverk.no, Sigurd Bronger[*død lenke*]
6. ↑  lillehammerartmuseum.com
7. ↑  norskform.no Jacobprisen 2010 Arkivert 13. desember 2011 hos Wayback Machine.
8. ↑  "Prins Eugen-medaljen förlänas den 5 november 2015[*død lenke*]", pressemeddelelse fra Kungahuset.se 5. november 2015.
9. ↑  omtale av boken hos norwegiancrafts.no: Jewellery as Absurd Theatre Arkivert 19. mars 2012 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** KulturNav
 |